Foto: president.gov.ua Ukraina prezidenti Pyotr Poroshenkoning ma’lum qilishicha, AQSh ukrainalik chegarachilarga 21 million dollarlik harbiy radioaloqa uskunalarini yetkazib berdi. Bu haqda «112 Ukraina» telekanali xabar tarqatdi. «Bugun chegarachilarga zamonaviy yuqori samarali texnikani topshirish marosimida ishtirok etayotganimdan xursandman, biz ularni Qo‘shma Shtatlardagi sheriklarimizdan oldik. Bu harbiy radioaloqa vositalari Harris kompaniyasi tomonidan ishlab chiqilgan bo‘lib, umumiy qiymati 21 million dollardan ko‘proqni tashkil etadi», - degan Poroshenko.